Wil jy jou boek in 'n eboek verander?
Hi almal. Ek is 'n skrywer wat jou kan help om jou boek elektronies te publiseer. Gaan kyk gerus na my webblad by https://jswart5.wixsite.com/onlinepublishing en kontak my by juanitaswartskrywer@gmail.com vir meer inligting
Jou Top 100 MOET lees boeke
8 The girl with the dragon
Larsson, Stieg. 2008.
12 The girl who kicked the
Larsson, Stieg. 2009.
15 The girl who played with
34 Shantaram Roberts, Gregory David.
38 The boy in the striped
Boyne, John. 2006.
42 Harry Potter and the
Rowling, JK. 2005.
43 We need to talk about
Shriver, Lionel. 2005.
51 The elegance of the
Barbery, Muriel. 2008.
52 Harry Potter and the
Rowling, JK. 2003.
57 The curious incident of
Haddon, Mark. 2003.
58 Thomas@geraamte.net Diedericks-Hugo, Carina.
66 Granate bloei in
Leroux-Van der Boon,
71 En die ramshoring het
Rivers, Francine. 2003.
79 Harry Potter and the
goblet of fi re
Rowling, JK. 2000.
80 The story of Edgar
Wroblewski, David. 2008.
83 A short history of nearly
Bryson, Bill. 2003.
84 The amazing adventures
Chabon, Michael. 2001.
88 Die slag van die
Kotze, E. 2000.
90 Wilhelmina, kampkind
Le Roux, Mariel. 2007.
97 Spud – learning to fl y Van der Ruit, John. 2009
SA Bundels se sukses
Groep 7 het my nou gekontak. Krugersdorp se Bargain Books het hulle gekontak en ons bundels bestel asook my bundel wat by groep 7 gepubliseer is!!
Janie se wenke
Janie se wenke vir die skryfproses:
Ons was bevoorreg om vir Janie Oostuysen van Skryfgeheime by ons Kaapse boekbekendstelling te hê op Saterdag 9 September.
Sy het nie haar kursusse geadverteer nie, maar ek gaan! Doen 'n skryfkursus by haar, sy gee vir jou al die "tools" om korrek te kan skryf.
Eerstens het sy gepraat oor die verskillende tipes skrywers wat jy kry;
Wat-skrywers; Wie-skrywers; woorde-skrywers ens. Sy sê ek is 'n woorde skrywer, my kop is vol idees, maar ek sukkel om dit in min genoeg woorde te skryf, dit borrel net uit! Ek dink baie van ons is so.
Om jou storie of roman te beplan: Janie sê jy moet jou idee kry, gaan sit en net skryf, skryf, skryf. Op hierdie stadium steur jy jou nie aan taalfoute, leestekens ens nie. Jy skryf net alles wat in jou kop kom. Jy eindig dalk met 100 000 woorde. Nou het jy jou GROOT prentjie oor waaroor jou storie gaan.
Dan los jy hom. Na 'n paar dae gaan jy terug en begin uithaal wat jy voel nie werk nie, verander soos jy dink die leser sal dit wil lees. Onthou, jy skryf om jou gedagtes uit jou sisteem te kry, maar jy skryf vir 'n spesifieke teikenmark.
Volgende stap is: Haal alle onnodige en irriterende woorde uit, soos te veel en,en,en kan 'n storie sink. Haal alle onnodige byvoeglike naamwoorde uit. Moenie sê "Die lang man staan baie stadig op langs die hoë groen boom." nie, eerder: "Die lang man staan stadig op langs die hoë boom."
Besluit uit watter oogpunt jy jou storie wil skryf:
Die eerstepersoonverteller – ek. M.a.w. jy vertel die storie, maar jy kan nie sien of weet wat ander dink nie, jy moet uit hulle reaksies toon wat hulle voel en dink.
Die tweede persoonverteller – hy/sy: jy vertel dit uit iemand anders in die stories se oogpunt. Hierdie verteller kan nie sien wat die hoofkarakter dink of voel nie, dit moet in optrede geteken word.
Die alom-teenwoordige verteller: Hy sien die storie uit 'n ander oogpunt en weet wat elkeen dink en voel en beskryf dit.
Jou storie moet 'n spanningslyn hê. Die leser moet aan die einde kan dink: "Ooo dis waarom die armband aan die begin moes wegraak" of so iets.
Sodra jy tevrede is met jou storie-idee, na 'n lang geswoeg, kondenseer jy dit in 2,000 of 1,500 woorde vir 'n kortverhaal of ongeveer 60 000 woorde vir 'n roman.
'n Kortverhaal is soos 'n klein vergrootglas op 'n klein stukkie van iemand se lewe.
Janie, ons sê vir jou baie, baie dankie.
Alhoewel ek alles wat Janie gesê het, soos 'n spons opgesuig het, is daar dalk iets wat julle ander gehoor het wat ek vergeet het. Plaas asseblief dan dit ook hier!
Wat is Elektroniese Publisering?
Enige skrywer se droom is om hul skrywes gepubliseer te sien. Tot onlangs was die droom beperk tot gedrukte boeke wat (indien dit deur 'n uitgewer gepubliseer is) redelik buite die skrywer se beheer was of (indien die skrywer dit self laat druk het) op 'n koffie tafel in die sitkamer op 'n stapeltjie gelê het vir die volgende vriend of familielid wat 'n eksemplaar wil aankoop.
Met die tegnologiese revolusie het die wêreldwye web egter daardie grense ook vir skrywers verskuif. Elke skrywer kan nou hul skrywes die elektroniese lug laat sien.
Ek self is 'n elektroniese gepubliseerde skrywer, en alhoewel ek al 'n paar skewe kyke gekry het (omdat dit nie "regte" publisering is nie), het my boeke bo my eie verwagting verkoop. Vriende en vreemdes in Amerika, Australië en Europa kon met die kliek van 'n knoppie my boeke aflaai en lees sonder dat ek fisies met een van hulle in aanraking gekom het.
In Amerika was daar 'n duidelike verhoging van elektroniese boek aankope gesien tussen 2008 (1$ uit elke 100$ van boek aankope was elektroniese aankope, teenoor in 2014 se 23$ uit elke 100$) Dit is 'n 2200% verhoging in 6 jaar!
Selfs opvoedkunde het drasties begin beweeg na elektroniese handboeke wat weer 'n geweldige besparing vir ouers teweeg gebring het op die gebied.
Maar, hoekom sou 'n skrywer elekroniese publikasie verkies?
– Tyd: Die tyd wat dit neem om 'n manuskrip te publiseer is aansienlik minder as mens die elektroniese roete neem
– Beheer: Die skrywer het meer beheer oor die verkope en die tantieme is in meeste gevalle beter
– Minder uitgawes: Die uitgawes is radikaal minder as mense elektronies publiseer
– Meer toeganklik: Jou boek is wêreldwyd beskikbaar vir enige iemand om te lees.
Wat verhoed mense om elektronies te publiseer?
– Vrees vir die onbekende: Meeste skrywers met wie ek gesels het is skrikkerig vir elektroniese publisering. Moenie wees nie, as jy nie waag nie, gaan jy nie wen nie!
Wat is die geheim tot elektroniese publisering / in watter gevalle werk dit?
– Daar is twee geheime tot elektronies publisering:
1. Kry 'n betroubare persoon om dit vir jou te doen
2. BEMARKING – indien jy nie vir die wêreld gaan vertel dat jou boek beskikbaar is nie, gaan niemand dit koop nie. Stuur vir mense Whatsapp boodskappe met die skakels, plaas advertensies op Facebook, sluit aan by Klubs, doen alles wat jy kan om jou boek te bemark, dan sal jy sukses behaal! Jy moet jou lesers gewoond maak aan die idee dat hulle jou boek elektronies kan aankoop, herinner hulle dat hul nie noodwendig 'n Kindle toestel nodig het nie, maar wel op selfone, skootrekenaars en gewone rekenaars die boek kan aflaai en lees.
Uitgewers begin deesdae die elektroniese publisering as deel van hul pakkette aanbied en daar is ook individue wat jou kan help om elektroniese te publiseer.
As skrywer kan ek elektroniese publisering aanbeveel, jou boek mag dalk 'n topverkoper word, of jou vriendin in Australie gaan die geleentheid kry om jou boek te lees. Hoe dit ook al sy, dit is die moeite werd om te probeer.
– Juanita Swart
Nuus vir die skrywers
1. Die eie bundel inskrywings moet 7 September voor 5 nm by my wees anders word jy gediskwalifiseer.
2. Die Uitdaging oor Begrafnis moet voor 11 September by my wees.
3. Alle ander kontreistories soos Die entrepeneur op Pofadder; Hierdie hek…; Die scrapyard op Calvinia; Ice-cream agter op 'n bakkie; Elke huis vertel 'n storie moet almal op die laatste 25 September by my wees.
4. Jy mag een of al die uitdagings probeer, ons sal almal vir jou lees en die betes aanwys. Lekker skryf